Feb 22,2018
18 వేల మంది బ్యాంకు ఉద్యోగులు బదిలీ
న్యూఢిల్లీ : పంజాబ్‌ నేషనల్‌ బ్యాంకు (పీఎన్‌బీ) వెలుగుచూసిన భారీ కుంభకోణం బ్యాంకు ఉద్యోగులకు పాలిట శాపంగా మారింది. స్కామ్‌ నేపథ్యంలో ప్రభుత్వ రంగ బ్యాంకుల్లో భారీగా బదిలీలు జరుగుతున్నాయి. వివిధ బ్యాంకుల్లో పనిచేస్తున్న దాదాపు 18వేల మంది బ్యాంకు అధికారులపై ఇప్పటికే బదిలీ వేటు పడినట్టుగా సమాచారం. గత సోమవారమే అన్ని ప్రభుత్వ రంగ బ్యాంకులకు ఈ బదిలీ విషయంపై 'సెంట్రల్‌ విజిలెన్స్‌ కమిషన్‌' (సీవీవీ)ఓ సర్క్యూలర్‌ను జారీ చేసింది. 2017 డిసెంబర్‌ 31 నాటికి మూడేళ్లు పూర్తి చేసుకున్న ఉద్యోగులను బదిలీ చేయాలని బ్యాంకులను ఆదేశించింది. అదేవిధంగా క్లరికల్‌ స్టాఫ్‌ ఎవరైతే 2017 డిసెంబర్‌ 31 నాటికి ఐదేళ్లు పూర్తి చేసుకున్నారో వారిని కూడా బదిలీ చేయాలని సూచించింది. దీంతో బ్యాంకులు వెంటనే ఈ బదిలీ ప్రక్రియ చేపట్టాలని సిబ్బందికి ఆదేశాలు జారీచేసింది. ఈ ఆదేశాల మేరకు దాదాపు 18 వేల మంది బ్యాంకు అధికారులు బదిలీ అయినట్టు సమాచారం.
మీ స్నేహితులకు రికమెండ్ చెయ్యండి